אצטדיון טורפדו טוליאטי המשמש כמגרש הבית
**"לאדה טוליאטי"** (ברוסית: **‏футбольный клуб «Ла́да-Толья́тти»**) הוא מועדון כדורגל רוסי מהעיר טוליאטי, שבמחוז סמרה. הקבוצה הוקמה בשנת 1970 תחת השם "טורפדו" כתוצאה ממיזוג קבוצות הכדורגל "חימיק" טוליאטי ומטאלורג קויביישב. בשנת 2015, מועדון "אקדמיה" התמזג עם הקבוצה.

הקבוצה מתמודדת בליגה הרוסית השנייה.

שמות המועדון
------------

* 1970-1988 — "טורפדו"
* 1989-1996 — "לאדה"
* 1997-1999 — "לאדה-טוליאטי-וא"ז"
* 2000-2009 — "לאדה"
* 2010-2011 — "SDYUSShOR-לאדה"
* 2012 — "לאדה-טוליאטי"

היסטוריה
--------

### הקמת הקבוצה

כנציגות העיר קויבישב בסוף עונת 1969 היו אמורות להשתתף שתי קבוצות כדורגל מקומיות — "קרילייה סובייטוב" ו"מטאלורג". בעוד הוועדה המחוזית של המפלגה הקומוניסטית לא תמכה במועדון "מטאלורג" שהתפרק. על בסיס מועדון זה הוקמה קבוצה חדשה כדורגלנים מהעיר טוליאטי, אשר סיימה במקום השני בליגה השנייה ונתמכה על ידי מפעל הרכב אוטוואז. באותו זמן, באופן מסורתי בתור שמייצג את תעשיית הרכב, הוא נקרא בשם "טורפדו".

הקבוצה התאמנה לראשונה ב-4 בינואר 1970, הנחשב לתאריך ההקמה הרשמי. ב-19 באפריל 1970, הקבוצה ערכה את המשחק הרשמי הראשון במסגרת גביע המדינה נגד "טומלס". "טורפדו" ניצחה בתוצאה 3:0. המאמן הראשון של המועדון, אלפרד פיודורוב, הוכתר ל"אמן הספורט של ברית המועצות", מי שהיה זמן רב קפטן קבוצת "קריליה סובייטוב".

### אליפות ברית המועצות

מאז 1970 ועד לעונת 1991 המועדון שיחק בליגה השנייה. ב-1980, "טורפדו" סיימה ראשונה באזור שלה, עם זאת, בשל טורניר המעבר הקבוצה סיימה במקום השני בליגה ולא העפילה לליגת המשנה הסובייטית. לאורך ההיסטוריה שלה באליפות ברית המועצות, טורפדו טוליאטי ביססה את עצמה בתור הקבוצה החזקה ביותר בליגה השנייה. ב-1989, המועדון קיבל את השם "לאדה".

### אליפות רוסיה

לאחר קריסת ברית המועצות "לאדה" זכתה להזדמנות לשחק בליגת המשנה הרוסית. ב-1993 הקבוצה זכתה באליפות "אזור המרכז" של הליגה הראשונה וסיימה במקום השני של טורניר המעבר ולמעשה הבטיחה את העפלתה לליגת העל הרוסית, תוך קביעת שיא של כמות ההפסדים הנמוכה ביותר בליגה. לאחר שסיימה את עונת 1994 במקום האחרון, "לאדה" ירדה חזרה לליגה הראשונה. הקבוצה הצליחה להעפיל חזרה לליגת העל כעבור שנה, עם זאת, הניסיון השני להשיג דריסת רגל בליגה העליונה נכשל: המועדון שוב סיים במקום האחרון ונשר חזרה לליגת המשנה.

למרות הנשירה מליגת העל, לאדה הפנתה אליה את תשומת לב המועדונים הבכירים במדינה ושני שחקני הקבוצה — אלכס בחארב ומקסים בוזניקין — שיחקן בעונה הבאה בספרטק מוסקבה שזכתה באליפות רוסיה 1997. מקסים דמנקו עבר אף הוא בחינה ב"ספרטק", אך המשיך לשחק עבור "לאדה" אם כי זה לא מנע ממנו מאוחר יותר, לשחק עבור "זניט" ולהפוך לשחקן בהרכב נבחרת רוסיה ובשנת 2003 גם לזכות בגביע רוסיה בהרכב ספרטק.

ייתכן ש"ספרטק" הבחינה בשחקני "לאדה" בשל העובדה שבמחזור ה-25 של אליפות 1996 המוסקבאים איבדו נקודות חשובות במשחק עם לאדה, שנחשבה לאאוטסיידרית וכתוצאה מכך "ספרטק" זכתה באליפות רק במשחק ההכרעה נגד "אלניה".

ב-1997, המועדון ספג נפילה מתמשכת כאשר מתוך מאזן של 17 משחקים הושג רק ניצחון אחד בלבד והקבוצה גרפה 8 נקודות. המצב תוקן באופן משמעותי עם החלפת המאמן: מיד לאחר הגעתו של ולדימיר דרגאץ' "לאדה" התחילה בסדרה מרשימה של 15 ניצחונות ושמרה על מקומה בליגת המשנה.

ב-1998 בשל השפעות משבר הרובל המועדון לא הצליח לתחזק את המגרש הבייתי וכתוצאה מכך איבדה שש נקודות ונשרה לליגה השנייה. כמה מחזורים לפני סיום העונה דרגאץ' עזב את הקבוצה, ובחמש השנים הבאות בעמדת המאמן ניצב אלכסנדר גרמאשוב, אז נשיא הקבוצה.

לאחר שזכתה בביטחון בטורניר "אזור הוולגה" של הליגה השנייה בעונת 1999, "לאדה" התמודדה במשחקי ההעפלה נגד "קובאן" והצליחה לחזור לליגת המשנה הרוסית, בה נשארה בשלוש העונות הבאות.

עונת 2002 הייתה אחת הזכורות בתולדות המועדון: ב-14 בספטמבר בשלב 16 האחרונות של גביע רוסיה היא גברה בתוצאה 6:0 על קבוצת "טורפדו-זיל" — שהיה לניצחון הגדול ביותר של קבוצה מהליגה הראשונה על קבוצת ליגת העל, בהיסטוריה של הגביע הרוסי. בנוסף, ב-18 בספטמבר "לאדה" ניצחה בתוצאה 11:1 נגד מטאלורג קרסנויארסק, במסגרת משחקי הליגה הראשונה.

נקודת מפנה בגורלו של המועדון הייתה עונת 2003. באוגוסט 2002, חברת אווטוואז צמצמה באופן משמעותי את מימון הקבוצה, מועדון כדורגל המשיך להתקיים בעיקר בשל מכירת שחקנים. באותו זמן הקבוצה העפילה עד לשלב חצי גמר הגביע הרוסי, תוך שהיא מדיחה מהטורניר שלושה מועדונים מליגת העל והפסידה במשחק דרמטי למחזיקת הגביע המשך — ספרטק מוסקבה שניצחה בתוצאה 2:3 בתוספת הזמן. לאחר סיום העונה אלכסנדר גרמאשוב, ששיחק בקבוצה עוד משנת 1987 ומאז 1994 עבד בתפקידים בכירים במועדון, החליט לעזוב.

ההנהלה החדשה הגדירה את מטרות הקבוצה לחזור לליגה הראשונה, דבר שהיא הצליחה לעשות לאחר הניסיון השני. אמנם "לאדה" סיימה בעונת 2005 רק במקום השני ב"אזור אורל-וולגה", אך היא קיבלה את הזכות להעפיל לליגה, לאחר שקבוצות אחרות סירבו להעפיל בעצמן.

ב-2006 "לאדה", חזרה על הישגה שמונה שנים קודם: היא סיימה בליגה הראשונה במקום ה-17 שעדיין מזכה אותך בעונה הבאה בהישארות הליגה, אך המועדון נשר בכל זאת לליגה השנייה בשל בעיות רישוי. בסוף ינואר 2007 ועדה של התאחדות הכדורגל הרוסית סירבה להעניק ל"לאדה" תעודות הסמכה לצורך השתתפות בתחרויות הליגה הראשונה בשל העובדה שהמייסדים של המועדון — חברת "אווטוואז" ועיריית טוליאטי, לא סיפקו ערבויות מימון למועדון.

בתחילת עונת 2007 "לאדה" הצליחה לשמור על המקום השני לאחר עשרה מחזורים כאשר היא עם אותה כמות של נקודות, של מוליכת הטבלה "וולגה" אוליאנובסק. אבל אז, אחרי סדרה של כשלים שהובילו לכך שחמישה מחזורים לסיום היא כבר ניצבה במקום ה-11 בלבד. לאחר שניצחה בסיום שלושה משחקים ביתיים, "לאדה" טיפסה למקום השביעי.

במחצית הראשונה של אליפות 2008 הקבוצה שיחקה בחצי העליון של טבלת הליגה. אך ביוני "לאדה" ספגה 2 תבוסות רצופות — וב-2 ביולי, המאמן אלכסנדר בבאנוב התפטר ולממלא מקום מונה איגור קצא'ייב שקודם אימן את קבוצת הבת "לאדה-2". בשלהי הקיץ, הקבוצה התבססה במקום התשיעי, אבל עם תחילת הסתיו, המצב השתנה הודות ל-11 משחקים רצופים ללא הפסד שהזניקו את לאדה למקום החמישי בטבלה, באזור אורל-וולגה של הליגה השנייה. ההופעה המוצלחת תרמה הצטרפותו לקבוצה באמצע אוגוסט, של מלך השערים של הליגה, מיכאיל טויפיאקוב, שבמאזנו — 12 שערים ב-15 משחקים, שערך במדי טוליאטי.

### העונה האחרונה שלפני הפירוק

שנת 2009 החלה מאוד קשה. בחורף השחקנים נאלצו להפחית את שכרם ב-40%, אף שמשכורתם לא שולמה מאז תחילת השנה. מצבת כוח האדם בקבוצה צומצם בשליש. הקבוצה לא קיבלה תמיכה ממהספונסרים — לא מעיריית טוליאטי ולא מחברת אווטוואז, למרות העובדה שנשלח מכתב המבטיח למנהלי התאחדות הכדורגל להבטחת תקציב יציב, מכתב שהיה חתום על ידי נציג של ענקית הרכב. תוצאות הספורט עמדו בקנה אחד עם העדר מימון — לאחר המחזור העשירי, מאזן הקבוצה עמד רק על חמישה שוויונות וחמש תבוסות, בעודה ניצבת בתחתית הטבלה. אבל אז, אחרי סדרה של שישה ניצחונות רצופים הקבוצה עלתה למקום 9.

ב-25 ביוני מנהלי הקבוצה חתמו על "הסכם לשיתוף פעולה אסטרטגי לפיתוח הכדורגל סמרה". הסכם שנחתם עם תאגיד "רוסטכנולוגיות" (החברה שבבעלותה נמצאה ענקית הרכב "אווטוואז"). בהסכם הוסכם:

* שתאגיד המדינה "רוסטכנולוגיות" תציע להתאחדות הכדורגל של מחוז סמרה את ההזדמנות המקסימלית להשתמש באחד ממתקני הספורט הטובים ביותר בעיר טוליאטי, אצטדיון "טורפדו".
* בעונת 2010 העיר טוליאטי תיוצג בליגה השנייה על ידי קבוצה מאוחדת אחת.
* ב-2010, כל בוגרי "האקדמיה לכדורגל על שם יורי קונופלב" יהוו את הבסיס לקבוצת הנוער של "קריליה סובייטוב".

על פי ההסכם שנחתם ב-2010 בטוליאטי תפעל לקבוצה יחידה, אשר תכלול את האקדמיה הלאומית לכדורגל ותארח את משחקיה באצטדיון "טורפדו" ותהווה קבוצת בת ל"קריליה סובייטוב". השאלה בדבר שם הקבוצה נותר פתוח.

ב-22 בספטמבר באתר האינטרנט של קבוצת "קריליה סובייטוב", דווח כי כתוצאה ממשא ומתן, סגן מנהל תאגיד "רוסטכנולוגיות" ונשיא מועדון קריליה סובייטוב איגור זוויאלוב, מנכ"ל חברת "קאמאז" סרגיי קוגוגין ונשיא "אווטוואס", איגור קומרוב, הוחלט על הקמת מערכת אחידה לניהול הכדורגל ויכלול ארבע קבוצות — "קריליה סובייטוב", "קאמאז" (מהעיר נברז'ני צ'לני), קבוצת הנוער של "קריליה סובייטוב" ו"לאדה" וגם בית הספר לכדורגל לילדים של מחוז סמרה והעיר נברז'ניה צ'לני. המערכת תנוהל כשותפות.

ב-24 בספטמבר, העיתון "ספורט-אקספרס" דיווח כי למנהל הספורטיבי של "קריליה סובייטוב" ימונה יורי גזאייב, שכיהן כמנכ"ל ומאמן קבוצת הכדורגל "קאמאז". את עונת 2009 סיימה במקום השמיני.

### אובדן המעמד המקצועני

ב-11 במרץ 2010 נודע שקבוצת "לאדה" לא תשתתף בליגה השנייה. על פי העיתון "ספורט-אקספרס", המועדון מאבד את מעמדו המקצועני, זמן קצר לפני יום השנה הארבעים להקמת הקבוצה.
ב-19 במרץ הנהלת הוועדון הכדורגל "לאדה", הודיעה שבשנת 2010 הקבוצה תשחק בליגה החובבנית. לפני תחילת עונת 2010, נודע כי קבוצת "אקדמיה" נותרה למועדון המקצועני היחיד בעיר.

### "SDYUSShOR-לאדה"

בעת התמודדותו בליגה החובבנית המועדון נקרא "SDYUSShOR-לאדה"ומומן על ידי העירייה. בסוף 2010 הקבוצה דורגה במקום ה-14. בעונה הבאה היא התמודדה באליפות סמרה.

### עונת 2012/2013. הקמה מחדש

באביב 2012, לאחר בחירתו לראשות העיר טוליאטי, הביע סרגיי אנדרייב את רצונו בחידוש מועדון הכדורגל "לאדה". האקדמיה לכדורגל על שם יורי קונופלב, כמו גם קבוצת יזמים שכללה את מאמן העבר איגור קצ'אייב, סרגיי קירדיאפקין ודמיטרי גרסימוב לקחו חלק בכך, וב-16 באפריל הקבוצה נרשמה מחדש כ"שותפות ללא כוונת רווח, מועדון הכדורגל לאדה".

איגור קצ'אייב, שמונה למאמן הראשי של המועדון, התחיל באיסוף שחקנים בעוד הנהלת הקבוצה התמקדה בהליכי הרישוי וקבלת הרישיונות הנדרשים מההתאחדות לכדורגל. בחודש יוני 2013, הקבוצה עברה בהצלחה את הליך רישוי והורשתה להשתתף באזור אורל-הוולגה של הליגה השנייה. הקבוצה סיימה את העונה במקום החמישי.

### עונת 2015/2016. מיזוג

בתחילת עונת 2015/2016, נודע כי "לאדה-טוליאטי" והאקדמיה לכדורגל על שם יורי קונופלב יתמזגו. מושל סמרה ניקולאי מרקושקין אמר כי הכדורגל בטוליאטי יהפוך לחלק ממבנה הכדורגל האזורי ויזכה לתקצוב ממשלתי.

תארים והישגים
-------------

* אליפות הליגה הראשונה: 1993
* אליפות הליגה השנייה: 1999
* גביע רוסיה: חצי גמר 2002/2003
* ליגת העל: מקום 16 (1994)

ראו גם
------

* לאדה טוליאטי (הוקי קרח)
* אקרון טוליאטי

קישורים חיצוניים
----------------

* אתר האינטרנט הרשמי של לאדה טוליאטי
* לאדה טוליאטי, ברשת החברתית אקס (טוויטר)

* לאדה טוליאטי, ביישום טלגרם

* לאדה טוליאטי, ברשת החברתית אינסטגרם

* לאדה טוליאטי, ברשת החברתית VK

* פרופיל, באתר Transfermarkt

* פרופיל, באתר Soccerway
* הערוץ הרשמי ב-YouTube

הערות שוליים
------------

1. ↑  Сезон 1970 | Официальный сайт ФК «Лада-Тольятти»
2. ↑  История | Официальный сайт ФК «Лада-Тольятти»
3. ↑  История | Официальный сайт ФК «Лада-Тольятти»
4. ↑  Газета СПОРТ-ЭКСПРЕСС. ЧЕМПИОНАТ РОССИИ. Первый дивизион.
5. ↑  Газета СПОРТ-ЭКСПРЕСС. СПОРТ-ЭКСПРЕСС ФУТБОЛ• ПЕРВЫЙ ДИВИЗИОН
6. ↑  Кубок России. 1/2 финала. Лада — Спартак — 2:3 (2:1, 0:1, 0:1)
7. ↑  Новости. Футбол — первый дивизион. СЭ: «Ладу», «Динамо» (Мх) и «Волгарь» в первом дивизионе заменят ростовский СКА, «Металлург-Кузбасс» и «Мордовия»
8. ↑  Пресс-центр "новости — Сайт ФК Lada (Тольятти)
9. ↑  Пресс-центр "интервью — Сайт ФК Lada (Тольятти)
10. ↑  Информационный сервер Тольятти-Новости
11. ↑  Национальная Академия Футбола. Новости
12. ↑  Газета СПОРТ-ЭКСПРЕСС. ФАКТЫ И КОММЕНТАРИИ
13. ↑  "Новый формат «Крыльев Советов» в 2010 году". Официальный сайт ФК «Крылья Советов». 22 בספטמבר 2009. אורכב מ-המקור ב-2009-09-26. נבדק ב-2009-09-25. `{{cite web}}`:  (עזרה)
14. ↑  "Новости футбола". «Спорт-Экспресс». 24 בספטמבר 2009. ארכיון מ-2012-05-31. נבדק ב-2009-09-25. `{{cite web}}`:  (עזרה)
15. ↑  *Игорь Черноиваненко.* Следующая за «Москвой» — «Лада» // «Спорт-Экспресс». — 13 марта 2010. — С. 2.
16. ↑
17. ↑  Дмитрий ГЕРАСИМОВ: «Команда обязательно сохранит своё прежнее лицо» | Официальный сайт ФК «Лада-Тольятти»

| הליגה הרוסית השנייה בכדורגל • קבוצות הכדורגל בעונת 2023/2024 |
| --- |
| בית A |
| בית זהב | אופה • דינמו בריאנסק • ולס מוסקבה • אירטיש אומסק • וולגה אוליאנובסק • ספרטק קוסטרומה • קרסנודאר-2 • מורום • רוטור וולגוגרד • צ'ייקה |
| בית כסף | אמקאר פרם • אוונגרד קורסק • טקסטילשצ'יק איוואנובו • סאליוט בלגורוד • מטאלורג ליפצק • נובוסיבירסק • צ'ליאבינסק • פורטה טאגאנרוג • צ'רטנובו • רודינה-2 |
| בית B |
| 1 | אסטרחן • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • מאשוק-KMV• סבסטופול • סק"א רוסטוב • ספרטק נלצ'יק • פובדה חסביורט • רובין יאלטה |
| 2 | אלקטרון וליקי נובגורוד • דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • טורפדו ולדימיר • ארסנל-2 טולה • קלוגה • קוונט אובנינסק • ספרטק טמבוב • ריאזאן • צ'יטה |
| 3 | נוסטה נובוטרויצק • אורנבורג-2 • טורפדו מיאס • אוראלץ-TS • אורל-2 • אקרון-2 • דינמו קירוב • זניט פנזה • רובין-2 קאזאן • חימיק דזרז'ינסק • חימיק-אבגוסט • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • יניסיי-2 קרסנויארסק • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |